b'\n_START_ARTICLE_\nOusman Koli\n_START_SECTION_\n\xc5\xbdivljenjepis\n_START_PARAGRAPH_\nRojen je bil le 13 km od prestolnice Banjul v mestu Bakau z 72.000 prebivalci. Ta kraj je od  Ljubljane oddaljen nekaj ve\xc4\x8d kot 6000 km. Koli prihaja iz Gambije, ki le\xc5\xbei ob morju na Zahodu Afrike in meji na Senegal._NEWLINE_Ousman Koli je svojo profesionalno nogometno kariero za\xc4\x8del s 16 leti pri gambijskem prvoliga\xc5\xa1u Steve Biko FC._NEWLINE_Koli je gambijski nogometni reprezentant, ki lahko igra v zvezni vrsti ali kot branilec. Najbolj mu ugaja polo\xc5\xbeaj zadnjega vezista. Trenutno je prost igralec. Pred tem je igral v \xc5\xa1tirih slovenskih klubih, zbral je 5 nastopov v 1.SNL za Triglav ter 56 drugoliga\xc5\xa1kih nastopov, kjer je zabil dva gola. Bosanski klub iz okolice Doboja je bil njegov skupno deseti profesionalni klub. _NEWLINE_Poleti leta 2005 je Gambija gostila kadetsko prvenstvo Afrike (U17) in ga tudi osvojila, ko so z 2:1 v finalu premagali Gano. Tedaj je na doma\xc4\x8dih tleh za reprezentanco igral tudi Koli. _NEWLINE_Poro\xc4\x8den je bil s slovenko Nejo in junija 2010 se jima je rodil sin Njogu Dia.'